Calor e temperatura. Alxebra

- Calor e temperatura. Álxebra.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [ciencias da natureza]
  - 2.1 A Calor
    - 2.1.1 Fontes de calor naturais e artificiais
  - 2.2 Calor e temperatura
    - 2.2.1 Termómetros
    - 2.2.2 Escalas termométricas
  - 2.3 Efectos da calor sobre os corpos
    - 2.3.1 Dilatación
    - 2.3.2 Dilatación anómala da auga e do xeo
    - 2.3.3 Cambios de estado de agregación
    - 2.3.4 Calor latente de cambio de estado
  - 2.4 Propagación da calor
    - 2.4.1 Condución, convección e radiación
    - 2.4.2 Materiais condutores e illantes da calor
  - 2.5 Adaptación dos seres vivos aos cambios de temperatura
- 3. Secuencia de contidos e actividades [matemáticas]
  - 3.1 Álxebra
    - 3.1.1 Utilidade e significado
    - 3.1.2 Expresións alxébricas
    - 3.1.3 Monomio
    - 3.1.4 Polinomios
    - 3.1.5 Produtos notables
    - 3.1.6 Extracción de factor común
- 4. Resumo de contidos
- 5. Actividades complementarias
  - Actividades complementarias.Calor e temperatura.
  - Actividades complementarias. Alxebra
- 6. Exercicios de autoavaliación
- 7. Solucionarios
  - 7.1 Solucións das actividades propostas
  - 7.1 Solucións das actividades complementarias
  - 7.2 Solucións dos exercicios de autoavaliación
- 8. Glosario
- 9. Bibliografía e recursos
- 10. Documentación para imprimir

« Anterior | Seguinte »

# 2.3.3 Cambios de estado de agregación

Outro efecto da calor é provocar cambios de estado de agregación, como a fusión (de sólido a líquido), a vaporización (de líquido a vapor) e a sublimación (de sólido a gas).

Experiencia práctica Collemos un vaso e pomos nel pedriñas de xeo. Pomos un termómetro co seu bulbo entre o xeo case tocando o fondo do vaso e observamos a temperatura que marca: vemos que está por baixo dos 0ºC. Pomos o vaso a baño maría en auga quente (arredor de 50ºC é suficiente) e observamos o termómetro e o xeo. Vemos que cando a temperatura chega a 0ºC parte do xeo comeza a fundir: é a fusión da auga sólida. Logo imos anotando a temperatura a intervalos de tempo regulares ata que todo o xeo estea líquido e facemos tamén unhas cantas medidas máis. Coas medidas realizadas escribimos unha táboa de datos tempo-temperatura; daríanos algo como o seguinte: |

Na experiencia anterior observamos que entanto que o xeo estea fundindo (no vaso hai auga sólida e líquida á vez) a temperatura está sempre a 0ºC, non sobe, aínda que o xeo siga absorbendo calor da auga quente que o rodea. Xa que logo, mentres dure a fusión a temperatura permanece constante. Toda a calor absorbida polo xeo emprégase en afastar as moléculas o suficiente para transformar o sólido en líquido.

Experiencia práctica Logo de que todo o xeo estea líquido, sacamos o vaso do baño maría, enxugámolo por fóra e quentámolo cun acendedor Bunsen, de xeito que a temperatura da auga vaia subindo pero non moi rápido. Anotamos de novo a temperatura a intervalos de tempo regulares, e escribimos os novos datos na táboa tempo/temperatura anterior:

Observamos que cando a auga bota a ferver, a temperatura no termómetro deixa de subir, quedando constante arredor dos 100ºC. Entanto que dure a ebulición a temperatura permanece constante sen subir. A calor absorbida polo líquido úsase toda en separar as moléculas unhas das outras e transformar o líquido en vapor.

Experiencia práctica Sublimación. Nun matraz introducimos uns anacos de iodo sólido (I2). Tapamos o matraz e quentámolo lixeiramenteao lume. Observaremos que o iodo sólido pasa directamente a vapor sen pasar polo estado líquido: é unha sublimación. E se deixamos arrefriar o matraz, o vapor condensa de novo a sólido, sen pasar polo estado líquido: é unha sublimación inversa |

Esquema dos cambios de estado dunha substancia

### Actividade proposta

S11. Cos datos das dúas táboas anteriores faga unha gráfica de quecemento utilizando, se é posible, unha folla de cálculo nun computador.

- - Identifique na gráfica os cambios de estado. Que os caracteriza?

  - A que temperatura se produciron os cambios de estado?

  - Que ocorre no punto A da gráfica? E nos puntos B e D?

  - Que hai no vaso no punto H? E no punto C?

### Retroalimentación

S11.

A gráfica debería parecerse á seguinte:

Os cambios de estado corresponden aos treitos horizontais da gráfica; a fusión ocorre entre os minutos 4 e 8, e a ebulición a partir do minuto 14 en adiante. O característico dos cambios de estado é que a temperatura non cambia co tempo mentres es están producindo eses cambios de estado.

A fusión ocorreu a 0 ºC, e a ebulición aos 100 ºC.

No punto A da gráfica comeza a fusión do xeo, e no punto B acábase todo o xeo.

No punto H hai unha mestura de auga sólida e líquida, e no punto C só hai auga líquida a 60 ºC.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »